IZVJEŠĆE S TERENSKE NASTAVE

Dana 5. listopada 2012. šesti razredi bili su na terenskoj nastavi. U pratnji su bili razrednici Tomislav Cerinski i Ivana Dragojević te profesorica glazbene kulture Saša štimac. Zbog privatnih problema profesorica biologije je bila spriječena nazočiti terenskoj nastavi. Većina učenika je bila na terenskoj nastavi, a učenici koji nisu bili su opravdali svoj izostanak (učenici 6.a razreda Goran Kafadar i Monika Brtan zbog bolesti).

Terenska nastava je provedena prema planu i izvršeni su svi odgojni i obrazovni ciljevi. Obrazovni sadržaji pokrivaju predmete: glazbena kultura, prirodu, geografiju, engleski jezik, njemački jezik,tjelesnu i zdravstvenu kulturu i hrvatski jezik. Odgojni elementi su sadržavali pravila ponašanja, etički kodeks planinara, razvijanje ekološke osviještenosti i brige za okoliš.

Po dolasku na dogovoreno mjesto učenici su imali pauzu za doručak nakon koje su krenuli u ostvarivanje zadataka iz prirode. Učenici su tijekom spusta do Kraljičinog zdenca u potpunosti ostvarili zadatke iz prirode, engleskog i njemačkog jezika. Nakon toga učenici su se kretali poučnom stazom Miroslavec u kojoj su ostvarili ostatak zadataka koji su bili predviđeni.

Terenska nastava je u potpunosti ostvarena prema planu i programu. Učenici su na broju i sigurno došli na konačnu destinaciju u popodnevnim satima.

U Brdovcu, 9. listopada 2012.

Ivana Dragojević

Tomislav Cerinski

Saša Štimac